

**ΕΛΛΗΝΙΚΗ ΔΗΜΟΚΡΑΤΙΑ Ηράκλειο 04/03/2022**

**ΝΟΜΟΣ ΗΡΑΚΛΕΙΟΥ**

**ΔΗΜΟΣ ΗΡΑΚΛΕΙΟΥ Αριθ. Πρωτ.: 19148**

|  |  |  |  |
| --- | --- | --- | --- |
| **ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** |  |  |  |
| Πληροφορίες : Κατσαράκης Κων/νος  Τηλέφωνο : 2813409424 |  |  |
|  |  |  |

**ΑΝΑΚΟΙΝΩΣΗ - ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

(με το άρθρο 21 του ν. 4452/2017 και την παρ. 8 του άρθρου 6 του Ν.2527/97)

**για τη σύναψη**

**ΜΙΑΣ (1) ΣΥΜΒΑΣΗΣ ΜΙΣΘΩΣΗΣ ΕΡΓΟΥ**

**στο πλαίσιο της πράξης «GLOBAL GOALS FOR CITIES»**

**που υλοποιείται στο πλαίσιο του Προγράμματος Ευρωπαϊκής Συνεργασίας «URBACT IIΙ 2014-2020»**

**ΜΕ ΣΥΓΧΡΗΜΑΤΟΔΟΤΗΣΗ**

**ΑΠΟ ΤΟ ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**

**ΤΑ 28 ΚΡΑΤΗ ΜΕΛΗ ΤΗΣ ΕΕ, ΤΗ ΝΟΡΒΗΓΙΑ ΚΑΙ ΤΗΝ ΕΛΒΕΤΙΑ**

**Ο ΔΗΜΟΣ ΗΡΑΚΛΕΙΟΥ ΚΡΗΤΗΣ**

Έχοντας υπόψη τις διατάξεις:

1. της παρ.8 του άρθρου 6 Ν. 2527/97, όπως αναριθμήθηκε με την παρ.3 του άρθρου 10 του N. 3812/2009 και συμπληρώθηκε με την παρ.3 του άρθρου 30 του Ν.4314/14.
2. Του άρθρου 4 της ΠΥΣ 33/27.12.2006 (Α’ 280), όπως έχει τροποποιηθεί διαδοχικά [παρ. 4 άρθρου 30 ν. 4314/2014 (ΦΕΚ-265/τ. Α’/23.12.2014), παρ. 5 άρθρου 14 ν. 4403/2016 (ΦΕΚ-125/τ. Α’/07.07.2016), άρθρο 21 ν. 4452/2017, «Αυτοχρηματοδοτούμενα αναπτυξιακά προγράμματα» (ΦΕΚ 17/τ. Α’/15.02.2017) και ισχύει.
3. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ-87/τ. Α’/7.6.2010), όπως έχει τροποποιηθεί και ισχύει.
4. Το νόμο 4555/2018 (ΦΕΚ133/19-7-2019 τ. Α’) περί Μεταρρύθμισης του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα «ΚΛΕΙΣΘΕΝΗΣ Ι»).
5. Το ν. 4623/2019 (Α’ 134/09.08.2019), «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα».
6. Το Ν. **3861/2010** (ΦΕΚ12/13-07-2010 τ. Α’) περί ενίσχυσης της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια και άλλες διατάξεις».
7. Το ν. 4314/2014 (Α' 265), «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις” και του Ν. 3614/2007 (Α' 267) «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013».
8. Το άρθρου 8 παρ. 3 του ν. 4325/2015.
9. Το π.δ. 28/2015 (Α' 34) «Κωδικοποίηση διατάξεων για την πρόσβαση σε δημόσια έγγραφα και στοιχεία».
10. Το ν. 2690/1999 (Α' 45) “Κύρωση του Κώδικα Διοικητικής Διαδικασίας και άλλες διατάξεις” και ιδίως των άρθρων 7 και 13 έως 15.
11. Τη παρ. 15 του άρθρου 21 του ν.2190/1994, όπως ισχύει με βάση παρ.8 του άρθρου 51 του Ν.4765/21.
12. Της υπ’ αριθ. 300488/ΥΔ1244 Κοινής Υπουργικής Απόφασης “Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»” (ΦΕΚ 1099/τ. Β΄/19-4-2016),
13. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω,
14. Την με αριθμ. Πρωτ. 16439/25-02-2022 Απόφαση Δημάρχου περί ορισμού Αντιδημάρχων του Δήμου Ηρακλείου με θητεία εντός της τρέχουσας δημοτικής περιόδου
15. Την υπ. αριθμ. **64/28/01/2021**, Απόφαση Οικονομικής Επιτροπής (ΑΔΑ: 995PV0O-9EM), περί «Έγκρισης συμμετοχής του Δήμου Ηρακλείου, στην πρόσκληση «SUSTAINABLE DEVELOPMENT GOALS PILOT NETWORK»- Στόχοι Βιώσιμης Ανάπτυξης – Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας URBACT».
16. Την με αριθμ. Πρωτ. **2233/11/03/2021**, επιστολή ενημέρωσης από τη Διαχειριστική Αρχή του Προγράμματος URBACT ΙΙΙ (κος Emmanuel Moulin, Επικεφαλής της Γραμματείας URBACT), προς την εκπρόσωπο του Επικεφαλής Εταίρου, Δήμου του Ταλίν (Εσθονία), κα Reet Nommoja. Στην επιστολή επιβεβαιώνεται η έγκριση της υποβλειθήαας πρότασης (με αρχικό) τίτλο «SD’s in Cities”, από την Επιτροπή Παρακολούθησης του Προγράμματος URBACT III, στην 9 Μαρτίου 2021.
17. Την Υπογεγραμμένη Εταιρική Συμφωνία μεταξύ του Επικεφαλής Εταίρου, Δήμου του Ταλίν και των υπόλοιπων εταίρων του Προγράμματος, με αριθμ. Πρωτ. **55692/18/06/2021.**
18. Την υπ’ αριθμόν **662/8-7-21** « Αποδοχή Υλοποίησης και έγκριση Ομάδας Έργου για την πράξη με τίτλο: « Global Goals for Cities»- Στόχοι Βιώσιμης Ανάπτυξης – Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας URBACT ΙΙΙ »
19. Την υπ’ αριθμόν **754/10-8-21** (ΑΔΑ: ΨΨ7ΣΩ0Ο-187), απόφαση της Ο.Ε για την : «Αναμόρφωση Προϋπολογισμού έτους 2021 για την είσπραξη της χρηματοδότησης για το χρηματοδοτούμενο Ευρωπαϊκό πρόγραμμα «**Global Goals for Cities** – Στόχοι Βιώσιμης Ανάπτυξης – Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας URBACT III».
20. Την υπ’ αριθμόν **234/23-8-21** απόφαση του Δημοτικού Συμβουλίου Ηρακλείου για την Αναμόρφωση προϋπολογισμού έτους 2021 για το χρηματοδοτούμενο ευρωπαϊκό πρόγραμμα "Global Goals For Cities - Στόχοι Βιώσιμης Ανάπτυξης - Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας Urbact IΙΙ" και την εγγραφή της πράξης στον Προϋπολογισμό του Δήμου Ηρακλείου για το έτος 2021 με Κ.Α.Ε. **70-6474.013** με ποσό **35.735,45** ευρώ και τη μεταφορά του ποσού από το αποθεματικό. (ΑΔΑ: ΨΗ2ΘΩ0Ο-ΑΚΒ), που εγκρίθηκε με την **Α.Π 7754/27/08/2021** (ΑΔΑ:9ΠΣΘΟΡ1ΘΧΧΕ), Απόφαση της Συντονίστριας της Αποκεντρωμένης Διοίκησης Κρήτης.
21. Την υπ’ αριθμόν **1116/16/11/2021**, απόφαση Ο.Ε, περί «Εξειδίκευσης δαπανών για την πράξη με τίτλο «Global Goals for Cities»- Στόχοι Βιώσιμης Ανάπτυξης – Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας URBACT ΙΙΙ» (ΑΔΑ: ΨΚ2ΔΩ0Ο-Α00).
22. Τις υποχρεώσεις του Δήμου Ηρακλείου, όπως αυτές προκύπτουν από το ρόλο του σαν εταίρος, στην συγκεκριμένη πράξη με τίτλο "**Global Goals For Cities** - Στόχοι Βιώσιμης Ανάπτυξης - Δημιουργία Πιλοτικού Δικτύου, Πρόγραμμα Ευρωπαϊκής Συνεργασίας Urbact IΙΙ σύμφωνα με το Τεχνικό Δελτίο της,
23. Την υπ’ αριθμ. την υπ’ αριθμ. **Α-90** (αρ. πρωτ.3394/12-01-2022 , ΑΔΑ:Ψ4ΣΩΩ0Ο-6ΗΩ) Απόφαση Ανάληψης Υποχρέωσης για την έγκριση, δέσμευση και διάθεση δαπάνης για το οικονομικό έτος 2022 του **Κ.Α. 70.6474.013** με τίτλο Global Goals for Cities
24. Την υπ΄αριθ. **Α-213/2022** (αριθ. πρωτ. 13451/08-02-2022,ΑΔΑ: ΨΗΨ1Ω0Ο-4Β0),Απόφαση Ανάληψης Υποχρέωσης για τη δέσμευση πίστωσης 800,00 ευρώ,για την κάλυψη της δαπάνης δημοσίευσης της ανακοίνωσης πρόσληψης προσωπικού
25. την υπ’ αριθ. **42/2022** (ΑΔΑ:9ΕΦΥΩ0Ο-ΩΘ2) απόφαση της Οικονομικής Επιτροπής για την ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ **«Global Goals for Cities με στόχο τη Βιώσιμη Ανάπτυξη – Δημιουργία Πιλοτικού Δικτύου του Προγράμματος Ευρωπαϊκής Συνεργασίας «URBACT IIΙ 2014-2020»**

**ΑΝΑΚΟΙΝΩΝΕΙ ΚΑΙ ΠΡΟΣΚΑΛΕΙ**

Ενδιαφερόμενους/ενδιαφερόμενες οι οποίοι πληρούν τις προϋποθέσεις της **παραγράφου 6** (*Θέσεις προσωπικού ΣΜΕ & απαιτούμενα υποχρεωτικά προσόντα*) προς υποβολή εκδήλωσης ενδιαφέροντος για την **σύναψη μίας (1)** **Σύμβασης Μίσθωσης Έργου (ΣΜΕ)**, προκειμένου να υποστηρίξει τον Δήμο Ηρακλείου, που εδρεύει στο Νομό Ηρακλείου της Περιφέρειας Κρήτης, στην υλοποίηση της πράξης **«Global Goals for Cities με στόχο τη Βιώσιμη Ανάπτυξη – Δημιουργία Πιλοτικού Δικτύου, του Προγράμματος Συνεργασίας “URBACT III 2014-2020”, και των παραδοτέων του για αρχικό διάστημα δεκατριών (13) μηνών, με δυνατότητα παράτασης μέχρι τη λήξη του έργου.** Σε περίπτωση παράτασης της πράξης παρέχεται η δυνατότητα περαιτέρω παράτασης των συμβάσεων, χωρίς να υποκρύπτεται οποιαδήποτε σχέση εξαρτημένης εργασίας από τις εν λόγω συμβάσεις.

1. **Η πράξη «Global Goals for Cities»**

Ο Δήμος Ηρακλείου σύμφωνα με την με αριθ. πρωτ. **55692/18-6-2021** Κοινή Σύμβαση Συνεργασίας, συμμετέχει στο Επιχειρησιακό Πρόγραμμα Συνεργασίας **«Global Goals for Cities»,** URBACT III, με στόχο τη Βιώσιμη Ανάπτυξη – Δημιουργία Πιλοτικού Δικτύου. Το εν λόγω πρόγραμμα θα χρηματοδοτήσει ένα Πιλοτικό Δίκτυο στο οποίο συμμετέχουν 19 Ευρωπαϊκές πόλεις, μεταξύ αυτών και ο Δήμος Ηρακλείου. Το εταιρικό σχήμα έχει επικεφαλής εταίρο το Δήμο του Ταλίν (Εσθονία). Στόχος του Δικτύου είναι η διακρατική ανταλλαγή εμπειριών και εμβάθυνση γνώσεων. Οι φορείς κάθε πόλης, με την συνεργασία του δικτύου και ειδικών εμπειρογνωμόνων, θα συνεργαστούν για την ανταλλαγή, καλών πρακτικών καθώς και εργαλείων μεταξύ των εμπλεκομένων πόλεων, αναφορικά με την ενσωμάτωση των δεικτών (SDGs) σε τοπικό επίπεδο. Φιλοσοφία του εν λόγω προγράμματος είναι η ενεργή συμμετοχή των πολιτών και εκπροσώπων φορέων στον σχεδιασμό της ανάπτυξης της εκάστοτε εμπλεκόμενης πόλης. Σε αυτό το πλαίσιο θα δημιουργηθεί μία Τοπική Ομάδα Δράσης (Urbact Local Group - ULG), όπου η εν λόγω ομάδα θα χαρακτηρίζεται από πολυμορφία στην οποία θα μετέχουν εκλεγμένοι εκπρόσωποι, πολίτες, συλλογικότητες, φορείς κλπ.

Το Πιλοτικό Δίκτυο, θα βοηθήσει τις συμμετέχουσες πόλεις να σχεδιάσουν ένα Ολοκληρωμένο Σχέδιο Δράσης (IAP), για την ενσωμάτωση σε τοπικό επίπεδο των στόχων Αειφόρου Ανάπτυξης και της Ατζέντας του 2030.

Το εν λόγω πρόγραμμα θα **υλοποιηθεί σε δυο στάδια:**

**Το 1ο στάδιο** είναι αφιερωμένο στην διάγνωση της υφιστάμενης κατάστασης και την αποτύπωση του Στρατηγικού Οράματος. Ανάλυση της υφιστάμενης κατάστασης σε συνεργασία με τον Εμπειρογνώμονα του Δικτύου. Περιλαμβάνονται επίσης εργαστήρια, επισκέψεις σε πόλεις-«φάρους» (Lighthouse Cities), χρήση εργαλείων αυτοδιάγνωσης, δράσεις άρσης της άγνοιας του ντόπιου πληθυσμού σχετικά με τους στόχους και η δημιουργία ενός τοπικού δικτύου URBACT, με στόχο την δέσμευση των εμπλεκόμενων φορέων και ιδιωτών στο σκοπό του δικτύου.

**Στο 2ο στάδιο** περιλαμβάνεται σχεδιασμός δράσεων και η σύνταξη του Ολοκληρωμένου Σχεδίου Δράσης (Integrated Action Plan – IAP), αναφορικά με την ενσωμάτωση των δεικτών (SDGs) σε τοπικό επίπεδο.

Και τα **2** παραπάνω **στάδια**, περιλαμβάνουν σε συνεργασία πάντα με το Πρόγραμμα **URBACT** και το **CEMR**, δράσεις ανάπτυξης ικανοτήτων, καθώς και εκπαίδευση πάνω στο Πλαίσιο Αναφοράς για Βιώσιμες Πόλεις (**Reference Framework for Sustainable Cities** (**RFSC),** το οποίο προωθείται από το Συμβούλιο των Ευρωπαϊκών Δήμων και Περιφερειών (**CEMR**), υποστηρίζεται από τη Γαλλική Κυβέρνηση και είναι ένα ανοικτό διαδικτυακό εργαλείο, που έχει σαν στόχο να βοηθήσει τοπικές και περιφερειακές αρχές που βρίσκονται στη διαδικασία σχεδιασμού, υλοποίησης η και αξιολόγησης των στρατηγικών Βιώσιμης Αστικής Ανάπτυξης.

**Οι παραπάνω απαιτήσεις, όπως αναλύονται διεξοδικά στα επιμέρους Στάδια Υλοποίησης (Α, Β), είναι έκτακτες και πρόσθετες των συνήθων καθηκόντων του προσωπικού του Δήμου. Απαιτούν δε, εξειδικευμένες γνώσεις και εμπειρία που δεν διαθέτει το υφιστάμενο προσωπικό του Δήμου, προκειμένου εμπρόθεσμα και άρτια ο Δήμος να ανταποκριθεί στις απαιτήσεις, προτεραιότητες και ανάγκες που προκύπτουν από την Πράξη *«Global Goals for Cities».***

1. **Τα πακέτα εργασίας της πράξης «Global Goals for Cities»**

Η συνολική υλοποίηση της πράξης **«Global Goals for Cities»** γίνεται μέσα από τα παρακάτω Πακέτα Εργασίας (ΠΕ):

* Το **ΠΕ1** αφορά στη διαχείριση και στον συντονισμό της πράξης και των επιμέρους ΠΕ του, καθώς περιλαμβάνει δράσεις που αφορούν στη συνεχή επίβλεψη της, η οποία επιτυγχάνεται μέσα από τις συναντήσεις των εταίρων, τις αναφορές προόδου τόσο του φυσικού όσο και του οικονομικού αντικειμένου των δράσεων που έχει αναλάβει ο κάθε εταίρος. Πιο αναλυτικά στο ΠΕ1 περιλαμβάνονται:
  + H κατάρτιση εκθέσεων δραστηριότητας και οικονομικής προόδου της Πράξης και η υποβολή τους στο Πληροφοριακό Σύστημα Παρακολούθησης Έργων του Προγράμματος (SYNERGIE CTE), καθώς και η (διαδικτυακή) αναφορά κλεισίματος της Πράξης.
  + Η κατάρτιση εσωτερικών εκθέσεων σε επίπεδο εταίρου, (κύριες δράσεις, αριθμός παραδοτέων, ποσά που δαπανήθηκαν, κ.λπ.).
  + Η διαχείριση και κατανομή των κεφαλαίων του ΕΤΠΑ, η πιστοποίηση των δαπανών, η διαχείριση των επιμέρους πληρωμών της Πράξης και η συνεργασία με τις αρμόδιες εθνικές αρχές.
  + Η παρακολούθηση του χρονοδιαγράμματος της Πράξης, η αξιολόγηση της πορείας της και η διόρθωση τυχόν αποκλίσεων κατά την εκτέλεση, καθώς και, η αναθεώρηση και ο αναπρογραμματισμός τόσο του χρονοδιαγράμματος δραστηριοτήτων όσο και του προβλεπόμενου προϋπολογισμού.
  + Η επικύρωση του επικοινωνιακού υλικού για την διάδοση των αποτελεσμάτων.
  + Η συνεργασία με τον επικεφαλής εμπειρογνώμονα για τις διακρατικές δραστηριότητες ανταλλαγής και μάθησης, την εμπειρογνωμοσύνη ανά θέμα και την υλοποίηση ολοκληρωμένων και συμμετοχικών στρατηγικών σχεδίων δράσης (IAPs).
  + Η συνεργασία για την πιστοποίηση και επικύρωση των αναφορών απόδοσης και δραστηριότητας του Επικεφαλής Εμπειρογνώμονα.
  + Η συνεργασία με την Τεχνική Γραμματεία του URBACT στο πλαίσιο των αρμοδιοτήτων της.
* Το **ΠΕ2** αφορά τη **Διακρατική Ανταλλαγή και τη Μαθησιακή Δραστηριότητα του Δικτύου.** Οι Διακρατικές Ανταλλαγές και οι Δραστηριότητες Μάθησης αυτού του πιλοτικού δικτύου θα βασίζεται σε μία επαναληπτική και ευέλικτη προσέγγιση όπου κάθε διεθνή συνάντηση θα περιέχει θεματικές εστιάσεις και ευκαιρίες για τις πόλεις-εταίρους να μάθουν τεχνικές και εργαλεία από τη μέθοδο URBACT. Στο ΠΕ2 επίσης εντάσσονται οι μαθησιακές δραστηριότητες και η υποστήριξη για τη σύνταξη του του αρχικού και τελικού ολοκληρωμένου Σχεδίου Δράσης (Integrated Action Plan).
* Το **ΠΕ3 με τίτλο «Τοπική Διάσταση» (Local Dimension)** περιλαμβάνει την δημιουργία και τον συντονισμό της Τοπικής Ομάδας Δράσης (Urbact Local Group). Στο πλαίσιο του έργου συγκροτείται μία τοπική ομάδα δράσης από πολίτες και εκπροσώπους φορέων, οι οποίες θα συμμετέχουν στις συναντήσεις που θα προγραμματιστούν. Οι συναντήσεις θα γίνονται δια ζώσης ή εξ αποστάσεως σε περίπτωση που οι συνθήκες του COVID 19 δεν το επιτρέπουν. Η Τοπική Ομάδα Δράσης θα συμβάλλει στη δημιουργία του ολοκληρωμένου σχεδίου δράσης ενώ θα συμμετέχει και στην τελική επισκόπηση των Σχεδίων Δράσης των υπολοίπων εταίρων. Οι συναντήσεις των Τοπικών Ομάδων είναι τακτικές ανά δίμηνο. Κομβικός είναι ο ρόλος του συντονιστή κάθε Τοπικής Ομάδας ως «γέφυρα» μεταξύ διακρατικών και τοπικών δράσεων.
* Το **ΠΕ4** *«***Επικοινωνία και Διάδοση***»* αφορά τις δράσεις επικοινωνίας και διάδοσης των αποτελεσμάτων του έργου, την δημιουργία podcast, τη μετάφραση και τη δημοσίευση των μηνιαίων άρθρων του δικτύου, την προετοιμασία της μελέτης περίπτωσης του Δήμου Ηρακλείου, την υλοποίηση καμπάνιας στα κοινωνικά δίκτυα του Δήμου Ηρακλείου, τον σχεδιασμό και την υλοποίηση εκδηλώσεων ευαισθητοποίησης σχετικά με τα παραδοτέα του έργου, τα οποία θα έχουν δημιουργηθεί κατά τη διάρκεια του έργου.

**ΕΚΡΟΕΣ ΤΗΣ ΠΡΑΞΗΣ «GLOBAL GOALS FOR CITIES»**

Οι κύριες εκροές της πράξης **«Global Goals for Cities»** για τον Δήμο Ηρακλείου είναι:

* Το Ολοκληρωμένο Σχέδιο Δράσης (Integrated Action Plan IAP)
* Διοργάνωση εκδηλώσεων για την Τοπική Ομάδα Δράσης και σχετικά workshops
* Η δημιουργία μίας SDG Ιστορίας για την πόλη του 2030
* Η Τελική εκδήλωση του **«Global Goals for Cities»** με σκοπό την ευαισθητοποίηση του πληθυσμού σχετικά με τους στόχους της Ατζέντας 2030 και την ενσωμάτωση αυτών σε τοπικό επίπεδο.

1. **Θέσεις προσωπικού ΣΜΕ & απαιτούμενα υποχρεωτικά προσόντα**

**Ένα (1) άτομο ειδικότητας ΤΕ ΔΙΟΙΚΗΤΙΚΟΥ/ΛΟΓΙΣΤΙΚΟΥ** που θα απασχοληθεί στην έδρα της υπηρεσίας (σύμφωνα με τον ακόλουθο Πίνακα) για χρονικό διάστημα από την υπογραφή της σύμβασης μέχρι την ολοκλήρωση της Πράξης (ήτοι μέχρι της 31/12/2022).Αντικείμενο της ΣΜΕ είναι το έκτακτο έργο της διοικητικής υποστήριξης, της οργάνωσης–προγραμματισμού και υποστήριξης υλοποίησης του φυσικού αντικειμένου και της οικονομικής διαχείρισης της **Global Goals for Cities»** **με στόχο τη Βιώσιμη Ανάπτυξη – Δημιουργία Πιλοτικού Δικτύου και των παραδοτέων του, που υλοποιείται στο πλαίσιο του Προγράμματος Ευρωπαϊκής Συνεργασίας URBACT IIΙ 2014-2020**. Ο υποψήφιος που θα επιλεγεί θα παρέχει τις αναγκαίες υπηρεσίες μέχρι και την ολοκλήρωση του Κλεισίματος της Πράξης, ήτοι το αργότερο μέχρι τις 31/12/2022. Σε περίπτωση παράτασης της πράξης παρέχεται η δυνατότητα αντίστοιχης παράτασης της σύμβασης, χωρίς να υποκρύπτεται οποιαδήποτε σχέση εξαρτημένης εργασίας από τις εν λόγω συμβάσεις.

| **ΠΙΝΑΚΑΣ Α: ΘΕΣΕΙΣ ΠΡΟΣΩΠΙΚΟΥ ΣΜΕ (ανά κωδικό θέσης)** | | | | | |
| --- | --- | --- | --- | --- | --- |
| **Κωδ.**  **θέσης** | **Υπηρεσία** | **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός**  **ατόμων** |
| **1** | **ΔΗΜΟΣ ΗΡΑΚΛΕΙΟΥ**  **Διεύθυνση Προγραμματισμού Οργάνωσης & Πληροφορικής / Τμήμα Ευρωπαϊκών Προγραμμάτων**  Για την υλοποίηση του Έργου **«Global Goals for Cities»** | Ηράκλειο Κρήτης | ΤΕ ΔΙΟΙΚΗΤΙΚΟΥ / ΛΟΓΙΣΤΙΚΟΥ | **Έως τη λήξη του Έργου (31/12/2022)** **και έως την ολοκλήρωση του Κλεισίματος της Πράξης, με δυνατότητα παράτασης.**  **ΑΠΑΣΧΟΛΗΣΗ:**  **23 ΩΡΕΣ/ΕΒΔΟΜΑΔΑ** στην ΕΔΡΑ της ΥΠΗΡΕΣΙΑΣ | 1 |

Δικαίωμα υποβολής αίτησης για την σύναψη Σύμβασης Μίσθωσης Έργου για την κάλυψη των έκτακτων αναγκών του Δήμου Ηρακλείου για την υλοποίηση της **Global Goals for Cities»** **με στόχο τη Βιώσιμη Ανάπτυξη – Δημιουργία Πιλοτικού Δικτύου και των παραδοτέων του, που υλοποιείται στο πλαίσιο του Προγράμματος Ευρωπαϊκής Συνεργασίας URBACT IIΙ 2014-2020** έχουν ενδιαφερόμενοι/ενδιαφερόμενες οι οποίοι/-ες έχουν τα ακόλουθα απαιτούμενα υποχρεωτικά προσόντα:

| **ΠΙΝΑΚΑΣ Β: ΑΠΑΙΤΟΥΜΕΝΑ ΥΠΟΧΡΕΩΤΙΚΑ ΠΡΟΣΟΝΤΑ On/off (ανά κωδικό θέσης)** | |
| --- | --- |
| **Κωδικός θέσης** | **Τίτλος σπουδών**  **και**  **λοιπά απαιτούμενα (τυπικά & τυχόν πρόσθετα) προσόντα** |
| **1** | **ΚΥΡΙΑ ΠΡΟΣΟΝΤΑ**  **α)** Πτυχίο ή δίπλωμα Διοίκησης Επιχειρήσεων **ή** Διοίκησης Επιχειρήσεων - Διοίκηση Επιχειρήσεων **ή** Διεθνούς Εμπορίου **ή** Διοίκησης Κοινωνικών- Συνεταιριστικών Επιχειρήσεων και Οργανώσεων **ή** Διοίκησης και Διαχείρισης Έργων **ή** Διοίκησης Μονάδων Τοπικής Αυτοδιοίκησης **ή** Διοίκησης Μονάδων Υγείας και Πρόνοιας **ή** Διοίκησης Επιχειρήσεων και Οργανισμών - Διοίκησης Μονάδων Υγείας και Πρόνοιας **ή** Διοίκησης Επιχειρήσεων - Διοίκησης Μονάδων Υγείας και Πρόνοιας **ή** Διοίκησης Συστημάτων Εφοδιασμού **ή** Διοίκησης Παραγωγικών Μονάδων **ή** Ελεγκτικών και Ασφαλιστικών Εργασιών **ή** Εμπορίας και Διαφήμισης **ή** Λογιστικής **ή** Λογιστικής και Χρηματοοικονομικής **ή** Ναυτιλιακών Επιχειρήσεων και Μεταφορών **ή** Στελεχών Συνεταιριστικών Οργανώσεων και Εκμεταλλεύσεων **ή** Τοπικής Αυτοδιοίκησης **ή** Διοίκησης Επιχειρήσεων και Οργανισμών - Τοπικής Αυτοδιοίκησης **ή** Τυποποίησης και Διακίνησης Προϊόντων **ή** Χρηματοοικονομικής και Ασφαλιστικής **ή** Χρηματοοικονομικής και Ελεγκτικής **ή** Χρηματοοικονομικών Εφαρμογών **ή** Χρηματοοικονομικών Υπηρεσιών – Επιχειρήσεων στις Ανατολικοευρωπαϊκές Χώρες **ή** Διοίκησης Επιχειρήσεων-Διοίκηση Τουριστικών Επιχειρήσεων και Επιχειρήσεων Φιλοξενίας, ή Τ.Ε.Ι. ή το ομώνυμο πτυχίο ή δίπλωμα Π.Σ.Ε. (Τ.Ε.Ι.) ή αντίστοιχο κατά ειδικότητα πτυχίο ή δίπλωμα Τ.Ε.Ι. ή Π.Σ.Ε. (Τ.Ε.Ι.) της ημεδαπής ή ισότιμος και αντίστοιχος τίτλος της ημεδαπής ή αλλοδαπής ή το ομώνυμο ή αντίστοιχο κατά ειδικότητα πτυχίο Κ.Α.Τ.Ε.Ε. ή ισότιμος και αντίστοιχος τίτλος της ημεδαπής ή αλλοδαπής.  **β)** Γνώση Χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων και (iii) υπηρεσιών διαδικτύου.  **γ)** Καλή Γνώση Αγγλικής Γλώσσας (Β2)  **δ)** Μεταπτυχιακό τίτλο σπουδών διάρκειας τουλάχιστον ενός (1) ακαδημαϊκού έτους Ελληνικού ΑΕΙ ή Ελληνικού Ανοικτού Πανεπιστημίου (ΕΑΠ) ΑΕΙ ή αναγνωρισμένο ισότιμο της αλλοδαπής σε αντικείμενο στο πεδίο των Ανθρωπιστικών και Κοινωνικών Σπουδών.  **ε)** Ελάχιστη εξειδικευμένη επαγγελματική εμπειρία **τριών (3) ετών** στον συντονισμό, ή/και διοίκηση, ή/και διαχείριση, ή/και υποστήριξη έργων, που έχουν υλοποιηθεί στο πλαίσιο συγχρηματοδοτούμενων Ευρωπαϊκών προγραμμάτων.  **ΠΡΟΣΟΝΤΑ Α΄ΕΠΙΚΟΥΡΙΑΣ**  (Εφόσον η θέση δεν καλυφθεί από υποψήφιο με τα ανωτέρω προσόντα)  **α)** Πτυχίο ή δίπλωμα Διοίκησης Επιχειρήσεων **ή** Διοίκησης Επιχειρήσεων - Διοίκηση Επιχειρήσεων **ή** Διεθνούς Εμπορίου **ή** Διοίκησης Κοινωνικών- Συνεταιριστικών Επιχειρήσεων και Οργανώσεων **ή** Διοίκησης και Διαχείρισης Έργων **ή** Διοίκησης Μονάδων Τοπικής Αυτοδιοίκησης **ή** Διοίκησης Μονάδων Υγείας και Πρόνοιας **ή** Διοίκησης Επιχειρήσεων και Οργανισμών - Διοίκησης Μονάδων Υγείας και Πρόνοιας **ή** Διοίκησης Επιχειρήσεων - Διοίκησης Μονάδων Υγείας και Πρόνοιας **ή** Διοίκησης Συστημάτων Εφοδιασμού **ή** Διοίκησης Παραγωγικών Μονάδων **ή** Ελεγκτικών και Ασφαλιστικών Εργασιών **ή** Εμπορίας και Διαφήμισης **ή** Λογιστικής **ή** Λογιστικής και Χρηματοοικονομικής **ή** Ναυτιλιακών Επιχειρήσεων και Μεταφορών **ή** Στελεχών Συνεταιριστικών Οργανώσεων και Εκμεταλλεύσεων **ή** Τοπικής Αυτοδιοίκησης **ή** Διοίκησης Επιχειρήσεων και Οργανισμών - Τοπικής Αυτοδιοίκησης **ή** Τυποποίησης και Διακίνησης Προϊόντων **ή** Χρηματοοικονομικής και Ασφαλιστικής **ή** Χρηματοοικονομικής και Ελεγκτικής **ή** Χρηματοοικονομικών Εφαρμογών **ή** Χρηματοοικονομικών Υπηρεσιών – Επιχειρήσεων στις Ανατολικοευρωπαϊκές Χώρες **ή** Διοίκησης Επιχειρήσεων-Διοίκηση Τουριστικών Επιχειρήσεων και Επιχειρήσεων Φιλοξενίας ή Τ.Ε.Ι. ή το ομώνυμο πτυχίο ή δίπλωμα Π.Σ.Ε. (Τ.Ε.Ι.) ή αντίστοιχο κατά ειδικότητα πτυχίο ή δίπλωμα Τ.Ε.Ι. ή Π.Σ.Ε. (Τ.Ε.Ι.) της ημεδαπής ή ισότιμος και αντίστοιχος τίτλος της ημεδαπής ή αλλοδαπής ή το ομώνυμο ή αντίστοιχο κατά ειδικότητα πτυχίο Κ.Α.Τ.Ε.Ε. ή ισότιμος και αντίστοιχος τίτλος της ημεδαπής ή αλλοδαπής.  **β)** Γνώση Χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων και (iii) υπηρεσιών διαδικτύου.  **γ)** Ελάχιστη εξειδικευμένη επαγγελματική εμπειρία **ενός (1) έτους** στον συντονισμό, ή/και διοίκηση, ή/και διαχείριση, ή/και υποστήριξη έργων, που έχουν υλοποιηθεί στο πλαίσιο συγχρηματοδοτούμενων Ευρωπαϊκών προγραμμάτων/έργων. |

Οι υποψήφιοι πρέπει να είναι ηλικίας από 18 έως 65 ετών.

1. **Πρόσθετα βαθμολογούμενα προσόντα και μοριοδότηση**

Η σειρά κατάταξης των υποψήφιών, ΜΟΝΟ εφόσον κατέχουν τα υποχρεωτικά (On/Off) προσόντα, θα καθοριστεί με βάση τα ακόλουθα μοριοδοτούμενα κριτήρια επιπρόσθετων προσόντων:

1. Επιπρόσθετοι (πέρα των ζητούμενων), τίτλοι σπουδών.
2. Επιπρόσθετη (πέραν της ελάχιστης ζητούμενης) επαγγελματική εμπειρία σε πράξεις και προγράμματα σχετικά με το αντικείμενο του έργου.
3. Εξειδικευμένη εμπειρία στην διαχείριση, υλοποίηση ή/και αξιολόγηση έργων στο πλαίσιο συμβάσεων με διεθνείς, εθνικές (π.χ. ΕΥΔ Επιχειρησιακών Προγραμμάτων) ή περιφερειακές (π.χ. ΕΥΔ ΠΕΠ) υπηρεσίες διαχείρισης, τεχνικές γραμματείες, κ.λπ. συγχρηματοδοτούμενων έργων (INTERREG, ΕΣΠΑ, κ.λπ.)

|  |  |  |
| --- | --- | --- |
| **Α/Α** | **ΒΑΘΜΟΛΟΓΟΥΜΕΝΑ ΕΠΙΠΡΟΣΘΕΤΑ ΠΡΟΣΟΝΤΑ** | **ΜΟΡΙΑ** |
|  | Διδακτορικό Δίπλωμα (Δ.Δ.) σε συναφές πεδίο με το αντικείμενο και τα παραδοτέα της παρούσας πρόσκλησης (έως 1) | 20 |
|  | Δεύτερος μεταπτυχιακός Τίτλος Σπουδών (**δεν βαθμολογείται αν κατατεθεί αποδεκτό Δ.Δ.**) | 15 |
|  | Επιπρόσθετη πέραν των ελάχιστων χρονικών ορίων επαγγελματική εμπειρία σε θέματα συναφή με το αντικείμενο και τα παραδοτέα της παρούσας πρόσκλησης |  |
| Ο υποψήφιος λαμβάνει 1 μόριο για κάθε μήνα επιπλέον εμπειρίας με ανώτατο όριο τους 60 μήνες | | **Έως 60** |
|  | Εξειδικευμένη εμπειρία στην διαχείριση συγχρηματοδοτούμενων έργων στο πλαίσιο συνεργασίας με Ειδικές Υπηρεσίες Διαχείρισης | 25 |
|  | Άριστη γνώση ξένης γλώσσας (έως 1) | 15 |
|  | Καλή γνώση δεύτερης ξένης γλώσσας (έως 1) (**δεν βαθμολογείται αν κατατεθεί πιστοποιητικό άριστης γνώσης της ίδιας γλώσσας**) | 5 |
| ΣΥΝΟΛΙΚΗ ΒΑΘΜΟΛΟΓΙΑ (max.) | | **125** |

Κάθε υποψήφιος, δικαιούται να καταταγεί ανά κατηγορία, κλάδο και ειδικότητα σε πίνακες κατάταξης κατά φθίνουσα σειρά συνολικής βαθμολογίας, όπως αυτή προκύπτει από το άθροισμα μοριοδότησης των **Επιπρόσθετων Προσόντων Αξιολόγησης** (μέγιστος αριθμός μορίων : 125), ΜΟΝΟ εφόσον κατέχει τα υποχρεωτικά (On/Off) προσόντα.

1. **Συμβατικό Αντικείμενο ΣΜΕ**

Το αντικείμενο μαζί με τα αντίστοιχα παραδοτέα του αναδόχου **ΤΕ ΔΙΟΙΚΗΤΙΚΟΥ/ΛΟΓΙΣΤΙΚΟΥ** περιγράφεται παρακάτω:

|  |
| --- |
| 1. Για την υλοποίηση του **Πακέτου Εργασίας 1 «Διαχείριση του έργου»**: |
| 1. Συμμετοχή σε διαδικτυακές συναντήσεις που αφορούν στην διοίκηση, την οικονομική διαχείριση και την επικοινωνία της πράξης Global Goals for Cities και υποστήριξη στη διοργάνωση διαδικτυακών συναντήσεων που έχει αναλάβει ο Δήμος Ηρακλείου |
| 1. Υποστήριξη της ομάδας έργου όπου απαιτείται |
| 1. Σύνταξη απολογιστικών εκθέσεων προς την Αναθέτουσα Αρχή σχετικά με το οικονομικό αντικείμενο του έργου |
| 1. Προετοιμασία εκθέσεων οικονομικού αντικειμένου και αναφορών για την πιστοποίηση δαπανών με τρόπο που θα εγγυάται την ομαλή υλοποίηση του έργου |
| 1. Παρακολούθηση του αιτήματος πιστοποίησης και την διάθεση των απαραίτητων δικαιολογητικών ώστε η κάθε πιστοποίηση να γίνεται έγκαιρα. Αντίγραφα των αιτημάτων θα τηρούνται στο αρχείο του Δήμου |
| 1. Παρακολούθηση της πορείας των οικονομικών του προγράμματος και της διαδικασίας απόδοσης των χρημάτων τόσο από Κοινοτικούς όσο και από Εθνικούς πόρους. Ο Ανάδοχος θα πρέπει να διασφαλίζει την κατά το δυνατό συντομότερη απόδοση των χρημάτων έπειτα από κάθε οικονομικό αίτημα |
| 1. Εν γένει συμβουλευτική υποστήριξη της Αναθέτουσας Αρχής επί θεμάτων σχετιζόμενων με την παρακολούθηση των χρηματοροών |
| 1. Για την υλοποίηση του του **Πακέτου Εργασίας 2/ Διακρατική Ανταλλαγή και Μαθησιακή Δραστηριότητα**: |
| 1. Παρακολούθηση της πορείας της εκπόνησης του Ολοκληρωμένου Σχεδίου Δράσης (IAP) για την τοπικοποίηση των 17 Στόχων του ΟΗΕ στο Δήμο Ηρακλείου. 2. Υλοποίηση του παραδοτέου “SDG’s stories” σε συνεργασία με το ULG |
| 1. Για την υλοποίηση του του **Πακέτου Εργασίας 3/ Τοπική Διάσταση** |
| 1. Σύνθεση και συντονισμός του **ULG**, οργάνωση συναντήσεων με φυσική και διαδικτυακή παρουσία, τήρηση πρακτικών, φωτογραφίες, δελτίο τύπου. 2. Προετοιμασία περιεχομένου για τις συναντήσεις του ULG (Powerpoint, υλικό για το workshop, επιλογή παραδοτέων προς επεξεργασία) 3. Οργάνωση καμπάνιας για τα social media και ΜΜΕ για την εμπλοκή επιπλέον ενδιαφερομένων μερών στις ανοιχτές συναντήσεις του ULG |
| 1. Για την υλοποίηση του του **Πακέτου Εργασίας 4/ Επικοινωνία και Διάδοση** |
| 1. Συμμετοχή στην ομάδα έργου δημιουργίας podcast και στη δημιουργία των podcasts 2. Μετάφραση των μηνιαίων άρθρων του δικτύου και δημοσίευση των άρθρων στην ιστοσελίδα του Δήμου ή/και στα ΜΜΕ   Προετοιμασία της μελέτης περίπτωσης του Δήμου Ηρακλείου που θα παρουσιαστεί στο Δίκτυο   1. Υλοποίηση της καμπάνιας στα μέσα κοινωνικής δικτύωσης του Δήμου Ηρακλείου σε συνεργασία με το αντίστοιχο τμήμα του Δήμου 2. Διοργάνωση και συμμετοχή στο 6ο Transnational Network Meeting, στο οποίο ο Δήμος Ηρακλείου είναι συνδιοργανωτής 3. Σχεδιασμός και υλοποίηση τουλάχιστον δύο εστιασμένων εκδηλώσεων ευαισθητοποίησης για τη διάχυση των αποτελεσμάτων του έργου. |

**ΠΑΡΑΔΟΤΕΑ**

|  |  |
| --- | --- |
| 1. Περιληπτική αναφορά πεπραγμένων | Με την υποβολή κάθε τιμολογίου πληρωμής |
| 1. Αναφορές προόδου φυσικού & οικονομικού αντικειμένου και εκτυπώσιμα αρχεία από τις πλατφόρμες του έργου | **1** (ανά περίοδο αναφορά της Πράξης) |
| 1. Πίνακα Επαληθευμένων δαπανών & περιεχόμενο συνοδών αρχείων (Synergie CTE) | **1** (ανά Πιστοποιητικό Επαλήθευσης) |
| 1. Τελική έκθεση Πεπραγμένων | **1** Με το οριστικό κλείσιμο της Πράξης (μετά τον Δεκέμβριο του 2022) |

1. **Κόστος της σύμβασης**

* Το συνολικό κόστος της Σύμβασης Μίσθωσης Έργου ανέρχεται στο ποσό των είκοσι εννέα χιλιάδων ευρώ (€ 29.000,00) για όλο το χρονικό διάστημα υλοποίησης του έργου «Global Goals for Cities» (δηλαδή μέχρι 31.12.2022) και της τυχόν παράτασης του. Στο ποσό αυτό περιλαμβάνεται η αμοιβή του αναδόχου, Φ.Π.Α. 24%, φόρος εισοδήματος 20%, πάσης φύσης νόμιμες κρατήσεις, και ασφαλιστικές εισφορές εφόσον ο ανάδοχος υπάγεται στις διατάξεις παραγράφου 9 του άρθρου 39 του Ν. 4387/2016. Σε περίπτωση μη υπαγωγής του αναδόχου σε καθεστώς ΦΠΑ ή στις διατάξεις του Ν.4387/2016 η σύμβαση θα διαμορφωθεί στο αναλογούν ποσό για αμοιβή και νόμιμες κρατήσεις.
* Τυχόν έξοδα μετακινήσεων εκτός έδρας, σύμφωνα με τον οδηγό επιλεξιμότητας δαπανών του Προγράμματος «URBACT III», εμπίπτουν στις «Δαπάνες ταξιδιών και διαμονής» και επιβαρύνουν τον Δήμο Ηρακλείου.

1. **Δημοσίευση της ανακοίνωσης**

**Περίληψη** της παρούσας ανακοίνωσης, θα δημοσιευθεί σε μία (1) ημερήσια τοπική εφημερίδα του νομού **Ηρακλείου**.

**Ανάρτηση** ολόκληρης της ανακοίνωσης [μαζί με το ***«ΠΑΡΑΡΤΗΜΑ* ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗ ΣΥΝΑΨΗ ΜΙΑΣ (1) ΣΥΜΒΑΣΗΣ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ «Global Goals for Cities»** και τα Ειδικά Παραρτήματα και τα Ειδικά Παραρτήματα ***«(Α1) Απόδειξη Χειρισμού Η/Υ με Ημ. Εκδ. 31/08/2021»*** και ***(Α2) «Απόδειξη Γλωσσομάθειας με Ημ. Εκδ. 07/12/2020»***],θα γίνει στον χώρο των ανακοινώσεων του δημοτικού καταστήματος του **Δήμου Ηρακλείου Κρήτης,** στο οποίο εδρεύει η υπηρεσία με σύνταξη σχετικού **πρακτικού ανάρτησης** **στο φορέα** και στην ιστοσελίδα του Δήμου Ηρακλείου, ως εξής: [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ*** ***για τη σύναψη* ΜΙΑΣ (1) ΣΥΜΒΑΣΗΣ ΜΙΣΘΩΣΗΣ ΕΡΓΟΥ *στο πλαίσιο της πράξης* «Global Goals for Cities»**

# Υποβολή αιτήσεων συμμετοχής

Οι ενδιαφερόμενοι καλούνται να συμπληρώσουν την αίτηση με κωδικό έντυπο ***«ΑΙΤΗΣΗ-ΥΠΕΥΘΥΝΗ ΔΗΛΩΣΗ ΣΜΕ»*** και να την υποβάλουν, είτε **αυτοπροσώπως**, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε **ταχυδρομικά** **με συστημένη επιστολή**, στα γραφεία της υπηρεσίας μας με τα ακόλουθα στοιχεία:

**ΔΗΜΟΣ ΗΡΑΚΛΕΙΟΥ ΚΡΗΤΗΣ**

**ΑΓΙΟΥ ΤΙΤΟΥ 1, Τ.Κ. 712 02 ΗΡΑΚΛΕΙΟ ΚΡΗΤΗΣ**

**ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ**

**Υποβολή υποψηφιότητας για τη σύναψη Μίας (1) Σύμβασης Μίσθωσης Έργου Μίσθωση Έργου στο πλαίσιο της πράξης «Global Goals for Cities»** **Θέση: ΤΕ ΔΙΟΙΚΗΤΙΚΟΥ/ΛΟΓΙΣΤΙΚΟΥ**

Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**Η προθεσμία υποβολής των αιτήσεων είναι δέκα (10) ημέρες** (υπολογιζόμενες ημερολογιακά)και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής στον χώρο των ανακοινώσεων του δημοτικού καταστήματος του **Δήμου** **Ηρακλείου Κρήτης,** εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία ή μη εργάσιμη), τότε η λήξη της προθεσμίας μετατίθεται την επόμενη εργάσιμη ημέρα.

**Για πληροφορίες μπορείτε να επικοινωνείτε (εργάσιμες ημέρες & ώρες) με το Τμήμα Ανθρώπινου Δυναμικού Δήμου Ηρακλείου,** τηλ. επικοινωνίας: 281 3409 424, 162, 427.

1. **Εμπειρία υποψήφιων τεχνολογικής εκπαίδευσης (ΤΕ)**

|  |  |
| --- | --- |
| Στην παρούσα πρόσκληση βαθμολογείται η επιπρόσθετη εμπειρία (πέρα των ετών του on/off κριτηρίου συμμετοχής) που διαθέτουν οι υποψήφιοι σε καθήκοντα ή έργα συναφή με το αντικείμενο της προς πλήρωση θέσης και μέχρι συμπληρώσεως των **πέντε (5 ετών)** εμπειρίας. Καθώς και η εξειδικευμένη εμπειρία της παραγράφου 7.δ.  Ως βαθμολογούμενη εμπειρία νοείται η απασχόληση με σχέση εργασίας ή σύμβαση έργου στο δημόσιο ή ιδιωτικό τομέα ή άσκηση επαγγέλματος σε καθήκοντα ή έργα του είδους της εξειδικευμένης εμπειρίας που ορίζεται κατά περίπτωση στην παρούσα ανακοίνωση ως τυπικό προσόν πρόσληψης. | |
| **ΚΩΔΙΚΟΙ ΘΕΣΕΩΝ** | **ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ** |
| **1** | Η εμπειρία λαμβάνεται υπόψη **μετά τη λήψη του βασικού τίτλου σπουδών** με τον οποίο οι υποψήφιοι μετέχουν στη διαδικασία επιλογής |

**Οι τρόποι υπολογισμού της εμπειρίας περιγράφονται αναλυτικά στο «*Παράρτημα Πρόσκλησης Εκδήλωσης Ενδιαφέροντος για τη σύναψη μίας (1) Σύμβασης Μίσθωσης Έργου (ΣΜΕ)*** ***στο πλαίσιο της πράξης* «Global Goals for Cities»** **(βλ. ΚΕΦΑΛΑΙΟ I., ενότητα Ε., υποενότητα «ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ»).**

1. **Απαραίτητα δικαιολογητικά**

Οι υποψήφιοι για την υποβολή της αίτησης τους και την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ Β), των λοιπών ιδιοτήτων τους και της εμπειρίας τους οφείλουν να προσκομίσουν :

1. Φόρμα αίτησης συμπληρωμένη και υπογεγραμμένη (Έντυπο ΣΜΕ **«Global Goals for Cities»**)
2. Ταυτότητα ή άλλο δημόσιο έγγραφο από το οποίο να προκύπτουν τα στοιχεία της ταυτότητας.
3. Βιογραφικό σημείωμα
4. Βασικό τίτλο σπουδών
5. Μεταπτυχιακό Δίπλωμα Ειδίκευσης ή Διδακτορικό Δίπλωμα
6. Τίτλοι/πιστοποιητικά γλωσσομάθειας
7. Πτυχία/πιστοποιητικά απόδειξης χειρισμού Η/Υ
8. Άδεια άσκησης επαγγέλματος σε ισχύ ήλοιπές βεβαιώσεις ή πιστοποιητικά ή επαγγελματικές ταυτότητες που προβλέπονται από την Ανακοίνωση *(μόνο για τις ειδικότητες που απαιτούνται)*
9. Έγγραφα (βεβαιώσεις, πιστοποιητικά, συμβάσεις, συμφωνητικά) για την απόδειξη της επαγγελματικής εμπειρίας
10. Άλλα συνηγορούντα στοιχεία που επιθυμεί ο ενδιαφερόμενος/η ενδιαφερόμενη και αφορούν αποκλειστικά και μόνο στα κριτήρια επιλογής (π.χ. Συστατικές Επιστολές, Υποτροφίες, Βραβεία κ.λπ.)

*Για τα παραποιημένα ή πλαστά φωτοαντίγραφα: «στις περιπτώσεις προσκόμισης παραποιημένων ή πλαστών φωτοαντιγράφων όχι μόνο επιβάλλονται οι κυρώσεις του ν.1599/1986 ή άλλες ποινικές κυρώσεις, αλλά ανακαλείται αμέσως και η διοικητική ή άλλη πράξη, για την έκδοση της οποίας χρησιμοποιήθηκαν τα φωτοαντίγραφα αυτά».*

***ΔΙΕΥΚΡΙΝΙΣΕΙΣ για ΚΑΤΑΘΕΣΗ ΥΠΟΨΗΦΙΟΤΗΤΩΝ***

1. ***Η ορθή συμπλήρωση της αίτησης και η μη παράλειψη όλων των στοιχείων που απαιτούνται είναι αποκλειστικά ευθύνη του υποψηφίου/της υποψηφίας.***
2. ***Η μη εμπρόθεσμη υποβολή του φακέλου υποψηφιότητας ή η μη υποβολή του συνόλου των προβλεπομένων από την παρούσα δικαιολογητικών αποκλείει τον υποψήφιο/την υποψήφια από τη διαδικασία.***
3. ***Υποψήφιος/υποψήφια, ο οποίος/η οποία δεν πληροί τα προσόντα OΝ για τη θέση, για την οποία υποβάλλει εκδήλωση ενδιαφέροντος, αποκλείεται από τη διαδικασία.***
4. ***Οι υποψήφιοι χρειάζεται να ανατρέχουν στον ιστότοπο του ΔΗΜΟΥ ΗΡΑΚΛΕΙΟΥ, προκειμένου για την παρακολούθηση των αναρτήσεων σχετικά με την εξέλιξη της διαδικασίας.***
5. **Αξιολόγηση - κατάταξη υποψηφίων**

Αφού η υπηρεσία μας επεξεργαστεί τις αιτήσεις των υποψηφίων, τους κατατάσσει βάσει των κριτηρίων που αναφέρονται στην ανακοίνωση. Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με Σύμβαση Μίσθωσης Έργου, πραγματοποιείται ως εξής:

1. **Προηγούνται** στην κατάταξη οι υποψήφιοι που διαθέτουν τα **κύρια προσόντα** της ειδικότητας και ακολουθούν οι έχοντες τα επικουρικά *(Α’, Β’ επικουρίας κ.ο.κ.)*
2. Η κατάταξη μεταξύ των υποψηφίων που έχουν τα ίδια προσόντα *(κύρια ή επικουρικά)* γίνεται κατά φθίνουσα σειρά με βάση τη **συνολική βαθμολογία** που συγκεντρώνουν από τα βαθμολογούμενα κριτήρια κατάταξης *(Διδακτορικό Δίπλωμα ή/και Μεταπτυχιακός Τίτλος Σπουδών, Επιπρόσθετη πέραν των ελάχιστων χρονικών ορίων επαγγελματική εμπειρία, εξειδικευμένη εμπειρία στην διαχείριση συγχρηματοδοτούμενων έργων, γνώση ξένης γλώσσας.)*
3. Στην περίπτωση **ισοβαθμίας** υποψηφίων στη συνολική βαθμολογία προηγείται αυτός που έχει τις περισσότερες μονάδες στο τρίτο βαθμολογούμενο κριτήριο *(επιπρόσθετη εμπειρία)* και, αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο και ούτω καθεξής. Αν εξαντληθούν όλα τα κριτήρια, η σειρά μεταξύ των υποψηφίων καθορίζεται με δημόσια κλήρωση.
4. **Ανάρτηση πινάκων και υποβολή ενστάσεων**

Μετά την κατάρτιση των πινάκων,το αργότερο μέσα σε **είκοσι (20) ημέρες** από τη λήξη της προθεσμίας υποβολής των αιτήσεων συμμετοχής, η υπηρεσία μας θα αναρτήσει τους **πίνακες κατάταξης** **των υποψηφίων** στο κατάστημα της Υπηρεσίας (με σχετικό πρακτικό ανάρτησης)και στην ιστοσελίδα του Δήμου Ηρακλείου, ως εξής: [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΙΝΑΚΕΣ ΚΑΤΑΤΑΞΗΣ ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ για τη σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ στο πλαίσιο της πράξης* «Global Goals for Cities»*.***

Κατά των πινάκων αυτών, επιτρέπεται στους ενδιαφερόμενους η άσκηση **ένστασης**, μέσα σε αποκλειστική **προθεσμία πέντε (5) εργάσιμων ημερών** , η οποία αρχίζει από την επόμενη ημέρα της ανάρτησής τους. Για την άσκηση του ως άνω δικαιώματος δύνανται να λάβουν πλήρη γνώση των δικαιολογητικών όσων προηγούνται αυτών στον πίνακα κατάταξης στη θέση, για την οποία εξεδήλωσαν ενδιαφέρον, εφόσον έχουν έννομο συμφέρον. Σε περίπτωση υποβολής ενστάσεων, η εξέτασή τους θα γίνει από αρμόδια επιτροπή.

1. **Ανάρτηση τελικών αποτελεσμάτων**

Οι υποψήφιοι δύνανται να λάβουν γνώση των τελικών αποτελεσμάτων της αξιολόγησης-ενστάσεων από την ιστοσελίδα του Δήμου Ηρακλείου, ως εξής: ***www.heraklion.gr 🡪 Ο Δήμος 🡪 Προσλήψεις 🡪 ΤΕΛΙΚΑ ΑΠΟΤΕΛΕΣΜΑΤΑ για την ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ για τη σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ στο πλαίσιο της πράξης «*Global Goals for Cities»*.***

1. **Πρόσληψη - υπογραφή σύμβασης**

Η υπηρεσία προβαίνει στη σύναψη σύμβασης μίσθωσης έργου με τον επιλεχθέντα υποψήφιο **εντός εύλογου χρόνου μετά** την ανάρτηση των τελικών αποτελεσμάτων.

*Απασχολούμενοι που αποχωρούν πριν από τη λήξη της σύμβασής τους, αντικαθίστανται με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν. Οι υποψήφιοι που επιλέγονται λόγω αντικατάστασης αποχωρούντων υποψηφίων, απασχολούνται για το υπολειπόμενο, κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης μίσθωσης έργου.*

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελεί και το *«Παράρτημα Πρόσκλησης Εκδήλωσης Ενδιαφέροντος για τη σύναψη μίας (1) Σύμβασης Μίσθωσης Έργου (ΣΜΕ)*** ***στο πλαίσιο της πράξης* «Global Goals for Cities»** **το οποίο περιλαμβάνει: i) οδηγίες για τη συμπλήρωση της αίτησης – υπεύθυνης δήλωσης ΣΜΕ «Global Goals for Cities», σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων και ii) τα δικαιολογητικά που απαιτούνται για την έγκυρη συμμετοχή τους στη διαδικασία επιλογής. Οι ενδιαφερόμενοι μπορούν να έχουν πρόσβαση στο Παράρτημα αυτό, αλλά και στα Ειδικά Παραρτήματα (Α1) και (Α2) με σήμανση έκδοσης «31/08/2021» και «07/12/2020» αντίστοιχα,** **μέσω του δικτυακού τόπου του Δήμου Ηρακλείου (www.heraklion.gr) και συγκεκριμένα μέσω της διαδρομής:** [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ για τη σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ στο πλαίσιο της πράξης* «Global Goals for Cities»*.***

**Να δημοσιευτεί στην εφημερίδα Η ΑΝΤΙΔΗΜΑΡΧΟΣ ΗΡΑΚΛΕΙΟΥ**

**ΠΑΤΡΙΣ**

**ΜΑΡΙΑ Γ. ΚΑΝΑΒΑΚΗ**